AMANAH พุ่งกระฉูด13% ทำออลไทม์ไฮ! รับแนวโน้มกำไรปี 64-65 โตเด่นต่อเนื่อง
AMANAH พุ่งกระฉูด13% ทำออลไทม์ไฮ! รับแนวโน้มกำไรปี 64-65 โตเด่นต่อเนื่อง
17 มี.ค. 2564

ผู้สื่อข่าวรายงานว่า บริษัท อะมานะฮ์ ลิสซิ่ง จำกัด (มหาชน) หรือ AMANAH  ณ เวลา 11.01 น. อยู่ที่ระดับ 5.90 บาท บวก 0.70 บาท หรือ 13.46%  ด้วยมูลค่าซื้อขาย 227.40 ล้านบาท ราคาหุ้นสูงสุดตั้งแต่เข้าตลาดเมื่อวันที่ 25 ธ.ค.2544

บล.เคทีบีเอสที ระบุในบทวิเคราะห์ว่า  AMANAH มีมุมมองเป็นบวกต่อการประชุมนักวิเคราะห์เมื่อวันที่ 1 มี.ค.64 จากแนวโน้ม loan growth ที่สูงกว่าที่คาด รวมทั้งค่าใช้จ่ายสำรองฯที่จะอยู่ในระดับต่ำจากสำรองฯส่วนเกินที่สูงในปี 2563
ปรับประมาณการกำไรสุทธิปี 2564/2565 เพิ่มขึ้นปีละ +11%/+18% อยู่ที่ 352 ล้านบาท (+21% เทียบช่วงเดียวกันของปีก่อน ) และ 412 ล้านบาท (+17% เทียบช่วงเดียวกันของปีก่อน ) ตามลำดับ จากการปรับเพิ่ม loan growth ขึ้นเป็น +16% เทียบช่วงเดียวกันของปีก่อน  /+17% เทียบช่วงเดียวกันของปีก่อน  และลด credit cost ลงปีละ -46 bps/-24 bps ราคาหุ้น outperform SET +38% ในช่วง 3 เดือนที่ผ่านมา จากผลการดำเนินงานไตรมาส4/2563 ที่ดี
อย่างไรก็ตามยังคงคำแนะนำ ซื้อ จากแนวโน้มการปล่อยสินเชื่อใหม่ที่ aggressive มากขึ้น ทำให้ NPLs จะอยู่ในระดับต่ำ และมีโอกาสที่จะ reverse สำรองฯส่วนเกินได้ รวมทั้งเราประเมินว่าผลการดำเนินงานที่จะยังขยายตัวสูงต่อเนื่องอยู่ที่ 2020-2022E EPS CAGR +19% และ ROE ที่เพิ่มขึ้นเป็น 21%